open-index/open-wikipedia-markdown huggingface dataset:
BioCity Turku

**BioCity Turku** on Turun yliopiston ja Åbo Akademin yhteinen biokeskus, joka kokoaa yhteen Turun yliopistojen biotieteisiin ja molekyylilääketieteeseen liittyvän tutkimuksen. BioCity Turku on Biokeskus Suomi -verkoston jäsen. BioCity Turku on vuodesta 1991 alkaen järjestänyt vuosittain kansainvälisen BioCity Symposium -tiedekokouksen ja vuodesta 2004 jakanut parhaalle turkulaiselle biotieteelliselle julkaisulle myönnettävän Elias Tillandz -palkinnon.

Vuodesta 2004 BioCity Turun tieteellisenä johtajana on toiminut Turun yliopiston biokemian professori Jyrki Heino.

## Lähteet

## Aiheesta muualla
*BioCity Turun kotisivut
*Biokeskus Suomen kotisivut
Maurice Garrel

**Maurice Garrel** (24. helmikuuta 1923 Saint-Servais, Isère, Ranska – 4. kesäkuuta 2011 Pariisi, Ranska) oli ranskalainen elokuvanäyttelijä. 

Garrel näytteli yli sadassa elokuvassa ja oli ehdolla César-palkinnon saajaksi parhaana sivuosanäyttelijänä kahdesti: 1991 elokuvasta *[[La Discrète]]* (1990) ja 2005 elokuvasta *[[Rois et reine]]* (2004).

Garrelin pojista Thierry Garrel on tuottaja ja Philippe Garrel on ohjaaja, lapsenlapset Louis Garrel ja Esther Garrel ovat näyttelijöitä.

Elokuvista, joissa hän on näytellyt, on Suomessa esitetty ainakin seuraavat: *[[Tunteeton sydän]]* (*Un Coeur en hiver* 1992), *[[Terroristiryhmä Nada]]* (*Nada* 1974), *[[Perijä]]* (1973), *[[Menolippu (vuoden 1971 elokuva)|Menolippu]]* (1971), *[[Timanttikettu]]* (1968), *[[Pehmeä iho]]* (1964), *[[Naisen, naisen takia]]* (1963), *[[Päivä ja tunti]]* (1963), *[[Kohtalokas sunnuntai]]* (1962), *[[Taistelu saarella]]* (1962) ja *[[Murha jouluyönä]]* (1962).

## Lähteet
Encore (muusikko)

**Encore**, oik. Sabine Ohmes (s. 12. elokuuta 1974) on saksalainen laulaja. Hän esiintyy vain ranskaksi. Ohmes otti taiteilijanimensä käyttöön debytoituaan vokalistina Sash!'n kappaleella *[[Encore Une Fois]]*. Se nousi sijalle 2 Britannian singlelistalla. Sooloartistina hän saavutti edellä mainitulla listalla sijoituksen 12 kappaleella *Le Disc Jockey*. Myöhemmin on julkaistu myös single *Le Paradis*. Kummatkin on kirjoittanut Sash!'n tuottajakaksikko Ralf Kappmeier ja Thomas Lüdke.

Encore on laulanut myös Sash!'n kappaleella *Le Soleil Noir,* joka löytyy Sash!'n kolmannelta albumilta *Trilenium*. Encore on myöhemmin esittänyt kappaleesta oman versionsa, joka ei menestynyt.
Salattu teinielämä

***Salattu teinielämä*** () on Brenda Hamptonin luoma yhdysvaltalainen nuortensarja, jota tehtiin yhteensä viisi tuotantokautta vuosina 2008–2013. Yhdysvalloissa sarjaa esitettiin ABC Family -kanavalla ja Suomessa Nelosella. Sarjan pääosia näyttelivät Shailene Woodley, Ken Baumann ja Daren Kagasoff.

## Lähteet

## Aiheesta muualla
*
Kultainen kissa

**Kultainen kissa** on laulaja ja säveltäjä Costin vuonna 1993 julkaistu esikoisalbumi. Sen on tuottanut Ari Vaahtera ja levy-yhtiö on Poko Rekords.

Albumilta on julkaistu CD-single *Marraskuun poika* / "Kultainen kissa".

Costin yhtyeen jäsenten lisäksi kappaleiden tekoon ovat osallistuneet Kauko Röyhkä, Martti Salminen, Maritta Kuula ja Eero Laakkonen.

Levy on äänitetty kesällä 1993 Voiceman Studiolla. ISRC-tunnus on FIUNP9302001-12. ESEK on tukenut taloudellisesti levyntekoa.

Graafisesta suunnittelusta on vastannut Johanna Vainio ja valokuvat on ottanut Osmo Patana. CD-levyn mukana on kahdeksansivuinen vihkonen, jossa on muun muassa kappaleiden sanat. CD-levyjä on valmistanut dcm.

## Kappaleet
# 
# 
# 
# 
# 
# 
# 
# 
# 
# 
# 
# 

Kappaleiden sovituksista vastaa esittävä yhtye eli Topi Kurki, Pia Ljungman, Tauno Railo ja Costi Snellman. Kustannusoikeudet omistaa Poplandia Music Oy.

## Muusikot
* Costi Snellman – laulu, kosketinsoittimet
* Tauno Railo – basso
* Topi Kurki – rummut, percussiot
* Pia Ljungman – kitara

+

* Marika Liuski – taustalaulu kappaleilla "Katu" ja "Loppu mikä loppu"

## Lähteet ja viitteet
* Costin CD-levy *Kultainen kissa* (Poko Rekords  POKOCD 148, 1993)
RN Cornelio Silla (1941)

**RN Cornelio Silla** () oli Regia Marinan eli Italian kuningaskunnan laivaston toisen maailmansodan aikana vesille laskettu Capitani Romani -luokan kevyt risteilijä.

## Valmistus

Alus tilattiin Ansaldolta Genovasta, missä köli laskettiin 12. lokakuuta 1939. Alus laskettiin vesille 28. kesäkuuta 1941.

## Palvelus
Saksalaiset valtasivat Genovassa aluksen, joka oli noin 84 prosenttisesti valmis. Sen koneet oli kuitenkin poistettu, jotta niitä voitaisiin käyttää Genovassa rakenteilla olevassa lentotukialus *[[RN Aquila (1941)|Aquilassa]]*. Vallattu alus vaurioitui pahoin liittoutuneiden ilmapommituksessa heinäkuussa 1944 ja se lopulta upposi. Aluksen hylky romutettiin sodan päätyttyä.

## Lähteet
*
*

### Viitteet
RN Giulio Germanico (1941)

**RN Giulio Germanico** () oli Regia Marinan eli Italian kuningaskunnan laivaston vuonna 1941 vesille laskettu Capitani Romani -luokan kevyt risteilijä. Aluksen köli laskettiin 11. toukokuuta 1940 ja alus laskettiin vesille 20. heinäkuuta 1941.

Alus oli Italian antautuessa 94 prosenttisesti valmis, ja osa miehistöstä oli jo siirretty alukselle. Miehistö yritti estää saksalaisten aluksen valtauksen, mutta se antautui 11. syyskuuta. Laivan rakennustyöt keskeytettiin, ja perääntyvät saksalaiset upottivat aluksen 28. syyskuuta 1944.

Alus nostettiin 1947, jolloin se nimettiin *FV2:ksi* ja edelleen 1. maaliskuuta 1951 *San Marcoksi* ennen modernisointia ja palvelukseen ottoa. Alus palasi palvelukseen 1. tammikuuta 1955, kunnes se 1971 lopullisesti poistettiin.

## Lähteet
*
*

### Viitteet
RN Ottaviano Augusto (1942)

**RN Ottaviano Augusto** () oli Italian kuninkaallisen laivaston toisen maailmansodan aikana vesille laskettu Capitani Romani -luokan kevyt risteilijä.

## Valmistus

Alus tilattiin Anconasta CRT:ltä, missä köli laskettiin 23. syyskuuta 1939. Alus laskettiin vesille 31. toukokuuta 1942 ja se oli lähes valmis Italian antautuessa liittoutuneille. Saksalaiset valtasivat aluksen Anconassa, mutta se upposi liittoutuneiden ilmapommituksessa 1. marraskuuta 1943. Sodan päätyttyä hylky nostettiin ja romutettiin.

## Lähteet
*
*

### Viitteet
RN Ulpio Traiano (1942)

**RN Ulpio Traiano** () oli Italian kuningaskunnan laivaston toisen maailmansodan aikana vesille laskettu Capitani Romani -luokan kevyt risteilijä.

## Valmistus

Alus tilattiin CNR:ltä Palermosta, missä köli laskettiin 23. syyskuuta 1939. Alus laskettiin vesille 30. marraskuuta 1942.

## Palvelus
Britannian kuninkaallisen laivaston minisukellusveneet upottivat aluksen 3. tammikuuta 1943 sen ollessa viimeisteltävänä Palermossa. Alus upposi katkettuaan kahtia.

## Lähteet
*
*

### Viitteet
Maarit Toivanen

**Maarit Hannele Toivanen** (ent. **Toivanen-Koivisto**, s. 27. joulukuuta 1954 Helsinki) on suomalainen liike-elämän vaikuttaja. Hän omistaa lapsineen suomalaisen perheyritys Conficap Oy:n, jonka hallituksen puheenjohtajana hän toimii. Toivanen toimi vuosina 2001–2015 Onvest-konsernin toimitusjohtajana ja 2001–2018 hallituksen puheenjohtajana. Hän toimi myös Onvest-konserniin kuuluvan Onninen-perheyrityksen hallituksen jäsenenä vuodesta 1998 ja hallituksen puheenjohtajana vuodesta 2000 vuoteen 2015.

Vuonna 2008 Maarit Toivaselle myönnettiin toisena naisena Suomessa vuorineuvoksen arvonimi.

## Ura
Maarit Toivasen vanhemmat olivat vuorineuvos Erkki J. Toivanen ja Anja Toivanen o.s. Auriala (1927–2007), joka oli Onninen-yrityksen perustaja kauppaneuvos Alfred Onnisen tyttärentytär. Toivanen edustaa perheyrityksen neljättä sukupolvea.

Koulutukseltaan Toivanen on ekonomi Uppsalan yliopistosta vuodelta 1978. Valmistumisensa jälkeen hän on toiminut erinäisissä tehtävissä perheyrityksessään. Hän on työskennellyt Onninen Oy:n myyntisihteerinä (1978–1979), ilmastointiostajana (1979–1980), ostajana (1980–1982 ja 1984–1987), Elektro-Sähkö Oy:n myymäläpäällikkönä (1982–1984), Onninen Oy:n tuotepäällikkönä (1987–1988), ostopäällikkönä (1988–1995) ja laatupäällikkönä (1995–1998). Ennen nousemista Onvestin toimitusjohtajaksi Toivanen oli sen kehityspäällikkö (1998–1999), rahoituspäällikkö (1999–2000) ja rahoitusjohtaja (2000–2001).

Toivanen on ollut jäsen muun muassa Itellan (2007–2014), Tulikiven (2007–2013), Rautaruukin (2003–2004), Neste Oilin, Pohjolan (2004–2005) ja Suomen Messujen hallituksissa. Hän on myös jäsen Perheyritysten liiton valtuuskunnassa. Hän on ollut Keskuskauppakamarin hallituksen toinen varapuheenjohtaja. Keväällä 2019 Toivanen valittiin Vantaan Viihdeorkesterin puheenjohtajaksi.

Vuonna 2006 *[[Talouselämä (lehti)|Talouselämä]]* valitsi Maarit Toivasen Suomen vaikutusvaltaisimmaksi naisjohtajaksi. Toivanen oli myös *[[Helsingin Sanomat|Helsingin Sanomien]]* "Suomen 100 parasta naista" -listalla vuonna 2011. Aalto-yliopisto nimitti Toivasen kunniatohtoriksi keväällä 2011. Vuonna 2012 hän sai Vantaa-mitalin.

Joulukuussa 2014 Toivanen ilmoitti muuttavansa perheineen Portugaliin Suomen perintöverotuksen vuoksi. Keväällä 2018 hän palasi takaisin Suomeen johtamaan jakautuneen Onvestin pohjalta syntynyttä perheyhtiötään Conficapia.

## Ansio- ja kunniamerkit
*Keskuskauppakamarin kultainen ansiomerkki 2008
*Maanpuolustusmitali miekkojen kera 2011
*Perheyritysten liiton kultainen ansiomerkki sinisellä nauhalla 2012
*Vantaa Mitali 2012
*Kauppakamarin ansioristi 2013
*Sotilasansiomitali 2014
*Suomen Leijonan I luokan komentajamerkki 2024

## Lähteet
RN Caio Mario (1941)

**RN Caio Mario** () oli Regia Marinan eli Italian kuningaskunnan laivaston toisen maailmansodan aikana vesille laskettu Capitani Romani -luokan kevyt risteilijä.

## Valmistus

Alus tilattiin OTO:lta Livornosta, missä köli laskettiin 28. syyskuuta 1939. Alus laskettiin vesille 17. elokuuta 1941.

## Palvelus
Alus otettiin palvelukseen kelluvana polttoaineproomuna, jonka saksalaiset upottivat 1944 estääkseen sen joutumisen liittoutuneiden käsiin.

## Lähteet
*
*

### Viitteet
Jyrki Heino

**Jyrki Johannes Heino** (s. 12. lokakuuta 1958 Rauma) on Turun yliopiston biokemian professori. Vuodesta 2004 Heino on myös toiminut BioCity Turku -biokeskuksen tieteellisenä johtajana. 

## Tieteellinen ura
Jyrki Heino on tutkinut erityisesti integriinien eli solujen tarttumisreseptorien toimintaa. Turun yliopiston lisäksi hän on työskennellyt tutkijana ulkomailla Massachusettsin yliopistossa ja New Yorkin Sloan-Kettering Cancer Centerissä. Heino on ollut vuodesta 2011 Suomalaisen Tiedeakatemian jäsen..

## Kirjallinen ura
Heino on julkaissut professori Matti Vuennon kanssa oppikirjoja biokemian, solubiologian ja nanoteknologian aloilta. 

Vuonna 2012 Heino julkaisi rikosromaanin *[[Kellari (rikosromaani)|Kellari]]*, jossa ratkotaan murhamysteeriä 1700-luvun lopun Turussa. Päähenkilönä on aktiivipalvelusta vetäytynyt luutnantti Carl Wennehielm. Sama päähenkilö esiintyy myös vuonna 2014 ilmestyneessä teoksessa *Kello*, missä tutkitaan kadonneen henkilön arvoitusta. Uusi teos, missä seikkailevat samat henkilöt, ilmestyi vuonna 2016.

## Julkaisut
* 
* 
* 

### Kaunokirjalliset teokset
* 
* 
* 

## Lähteet
* *Kuka kukin on 2009*, Otava 2008
* *Vem och vad*, Schildts 2008

### Viitteet

## Aiheesta muualla
* BioCity Turun kotisivut 
* Turun yliopiston Biokemian ja elintarvikekemian laitoksen kotisivut
Cefalù

**Cefalù** (, ,  tai *Cephaloedis*) on italialainen kaupunki ja kunta Palermon metropolikaupungissa Sisilian saaren pohjoisrannikolla. Kaupungin asukasluku on noin 14&nbsp;000. 

Cefalù on tunnettu lomakohde. Vanhankaupungin itäpuolella on Roccavuori. Vanhassakaupungissa on kapeat kadut sekä tuomiokirkko eli Duomo. Kaupungin rantaa pitkin kulkee rantakatu, *Lungomare*. Kaupungista on matkaa Sisilian pääkaupunkiin Palermoon 70 kilometriä ja Messinaan 185 kilometriä.


Stairs-street2.jpg|Katu Cefalùn keskustassa.
Cefalù water dragon.jpg|Vesihana kadulla Cefalùn keskustassa.
File:Duomo Cefalu msu2017-0795.jpg|Cefalùn katedraali


## Lähteet
Kuuraiset puut

**Kuuraiset puut** on Maija Vilkkumaan kappale, joka julkaistiin 29. marraskuuta 2010 kolmantena singlenä hänen kuudennelta studioalbumiltaan *[[Kunnes joet muuttaa suuntaa]]*. Kappaleeseen tehtiin musiikkivideo, jonka ohjasi Pete Eklund.

## Lähteet
Stupidity

**Stupidity** on brittiläisen rhythm and blues -yhtye Dr. Feelgoodin live-albumi, joka on ilmestynyt vuonna 1976. Yhtye on itse tuottanut albumin. Levy-yhtiö on United Artists Records.

Levyn ensimmäisen puoliskon konserttipaikka on Sheffield City Hall ja päivämäärä 23. toukokuuta 1975. Äänityksen on tehnyt Vic Maile The Manor Mobilella.

Toisen levypuoliskon konserttipaikka on Southend Kursaal ja päivämäärä 8. marraskuuta 1975. Äänityksen on tehnyt Maile The Island Mobilella.

Miksauksen ovat tehneet Dr. Feelgood ja Vic Maile Wembleyn De Lane Lea -studioilla elokuussa 1976.

Levykannen on suunnitellut Paul Henry ja valokuvat on ottanut Chris Horler. Värierottelun on tehnyt T.A. Pix Associates. Levykannen kuvassa ovat Dr. Feelgoodin kitaristi ja säveltäjä/sanoittaja Wilko Johnson sekä laulaja Lee Brilleaux.

*Stupidity* oli Britannian albumilistan ensimmäisenä viikon ajan lokakuussa 1976.

## Kappaleet
;A-puoli: Sheffield Side

# I’m Talking About You (Chuck Berry) – 1:52
# Twenty Yards Behind (Wilko Johnson) – 1:50
# Stupidity (Solomon Burke) – 2:00
# All Through the City (Wilko Johnson) – 2:44
# I’m a Man (Ellis McDaniel) – 5:05
# Walking the Dog (Rufus Thomas) – 3:05
# She Does It Right (Wilko Johnson) – 2:58

:: Kappaleiden julkaisijat ovat Jewel Music Pub. Co. Ltd. (1, 5); United Artists Music Ltd. (2, 4, 7); Carlin Music Corp. (3) ja Warner Brothers Music Ltd. (6).

;B-puoli: Southend Side

# Going Back Home (Wilko Johnson – Mick Green) – 2:55
# I Don’t Mind (Wilko Johnson) – 2:44
# Back in the Night (Wilko Johnson) – 3:04
# I’m a Hog for You (Jerry Leiber / Mike Stoller) – 3:15
# Checkin’ Up on My Baby (Sonny Boy Williamson) – 3:47
# Roxette (Wilko Johnson) – 3:00

:: Kappaleiden julkaisijat ovat United Artists Music Ltd. / Warner Brothers Music Ltd. (1); United Artists Music Ltd. (2, 3, 6); Carlin Music Corp. (4) ja Jewel Music Pub. Co. Ltd. (5).

Kappaleiden vaihtoehtoisina niminä on käytetty seuraavia: "Talking About You", "20 Yards Behind", "I'm a Hog For You Baby" ja "Checking Up on My Baby".

## Dr. Feelgood

* Wilko Johnson – kitara ja laulu
* Lee Brilleaux – laulu ja slide-kitara
* John B. Sparks – basso
* The Big Figure – rummut ja taustalaulu

Levykannen valokuvien ja kuulohavainnon perusteella Brilleaux soittaa myös huuliharppua.

## Lähteet

* Dr. Feelgood LP *Stupidity* (United Arists Records UAS 29990, 1976)

### Viitteet
Makkabiadit

**Makkabiadit** () on Israelissa neljän vuoden välein järjestettävä kansainvälinen ja monilajinen urheilukilpailu, johon saavat osallistua kaikki maailman juutalaiset sekä lisäksi kaikki Israelin kansalaiset uskontoon katsomatta.

Makkabiadit järjestetään aina kesäolympialaisia seuraavana kesänä. Makkabiadit on yksi maailman viidestä suurimmasta urheilutapahtumasta osanottajien määrän mukaan laskettuna.

Heinäkuussa 2022 järjestettäviin, järjestyksessään 21. makkabiadeihin osallistuu noin 10&nbsp;000 urheilijaa yli 60 maasta. Kilpailut kestävät runsaat kaksi viikkoa, ja kilpailutapahtumia on eri puolilla Israelia. Suurin joukkue Israelin jälkeen on Yhdysvalloilla, yli 1&nbsp;400 urheilijaa.

## Historia
Makkabiadit ovat saaneet nimensä muinaisen juutalaissoturi Juudas Makkabin mukaan. Ensimmäiset makkabiadit järjestettiin vuonna 1932 Palestiinan mandaattialueella. Kilpailu perustettiin, jotta juutalaiset urheilijat saisivat mahdollisuuden kilpailla huippu-urheilussa ilman syrjintää. Kilpailun toinen tarkoitus on juhlistaa juutalaisen nuorison urheilusaavutuksia. Kilpailun alkuvuosina moni kisoihin osallistunut juutalaisurheilija jäi maahan eikä palannut Eurooppaan, missä juutalaisten syrjintä oli pahenemassa. Nykyisinkin jopa viisi prosenttia osallistujista hakee Israelin kansalaisuutta kilpailujen jälkeen.

### Luettelo kilpailuista
Alla olevien kisojen lisäksi makkabiaditalvikisat on järjestetty 1933 Puolassa ja 1936 Tšekkoslovakiassa.

## Lähteet
*

### Viitteet

## Aiheesta muualla

* Virallinen kotisivu
Hei tie

**Hei tie** on Maija Vilkkumaan kappale, joka julkaistiin 20. syyskuuta 2006 ensimmäisenä singlenä hänen kokoelma-albumiltaan *[[Totuutta ja tehtävää (albumi)|Totuutta ja tehtävää]]*. Kappale oli Vilkkumaan ensimmäinen ykkössijalle yltänyt kappale Suomen virallisella singlelistalla.

Kappaleeseen tehtiin musiikkivideo, jonka ohjasi Pete Veijalainen.

## Lähteet
Mä haluun naimisiin

**Mä haluun naimisiin** on Maija Vilkkumaan kappale, joka julkaistiin kolmantena singlenä 22. joulukuuta 2008 hänen viidenneltä studioalbumiltaan *[[Superpallo (albumi)|Superpallo]]*. Se nousi Suomen virallisen radiosoittolistan sijalle 19.

## Lähteet
Sherlock

**Sherlock** voi tarkoittaa ainakin seuraavia:

* Sherlock Holmes, Arthur Conan Doylen luoma fiktiivinen salapoliisi
* Sherlock, sukunimenä:
** Jayson Sherlock (s. 1970), australialainen extreme metal -muusikko
** John Michael Sherlock (1926–2019), kanadalainen roomalaiskatolinen piispa
* *[[Uusi Sherlock]]* (engl. *Sherlock*), brittiläinen televisiosarja
* *[[Sherlock Jakki]]*, ranskalainen animaatiosarja
* *[[Sherlock Koira]]*, japanilais-italialainen animaatiosarja vuodelta 1984
* Sherlock-palkinto (ruots. Sherlock-priset), ruotsalainen vuosina 1955–1986 jaettu rikoskirjallisuuspalkinto
* 5049 Sherlock, päävyöhykkeen asteroidi.
Helkama Kuningaskulkuri

**Helkama Kuningaskulkuri** on Helkaman valmistama 18-vaihteinen retkipyörä. Pyörä oli pitkään poissa valmistajan mallistosta, kunnes otettiin tuotantoon vuonna 2012. Tämä pyörä tosin poikkesi alkuperäisestä Kuningaskulkurista muun muassa runkomateriaalinsa osalta.

## Historia
Alun perin Kuningaskulkuri oli 12-vaihteinen harjoituskilpapyörä, jonka silloiset tuntomerkit olivat avorenkaat, alle 103&nbsp;cm akseliväli, mahdollisuus lokasuojien ja tavaratelineen kiinnittämiseen ja alle 11&nbsp;kg paino ilman näitä. Sen valmistus päättyi 1980-luvulla.

*[[Tekniikan Maailma]]* -lehden urheilupyörätestissä Kuningaskulkuri sai täyden viisi tähteä. Kiitosta pyörä sai suurista heijastimista ja ajo-ominaisuuksista, joita kehuttiin vertailupyöristä parhaimmiksi. Moitteita tuli kokoamistyöstä ja takajarrun venymisestä. 

Kuningaskulkuria valmistettiin 610&nbsp;mm ja 565&nbsp;mm:n korkuisena. 610&nbsp;mm:n korkuisessa mallissa akseliväli on 1000&nbsp;mm. Runko on hitsattu sisäpuolisin vahvikkein Reynolds 531 - putkesta, paitsi vuonna 2012 markkinoille tulleessa uudemmassa Kuningaskulkurissa, jossa runko on halvempaa Cromo-terästä. Takahaarukka on Rautaruukin teräksestä ja etuhaarukka Tangen terästä. Kuningaskulkurin komponenteista kammet, etu- ja takavaihtaja, viistoputkessa olevat vaihdevivut, ohjaintangossa olevat jarrukahvat sekä pikalukoin varustetut sivuvetojarrut ovat malliltaan Shimano 600 EX. Edessä on 42- ja 52-hampaiset ketjurattaat ja takana kuusirattainen Shimano-ratasto, jossa seuraavilla hammasmäärillä varustetut ketjurattaat: 13-15-17-19-21-23. Kiekot ovat pikalukollisia matalalaippaisia Shimano-napoja, Weinmann-kevytmetallivanteita, kokoa 20–622 olevia Wolber-renkaita, Presta-tyyppistä venttiiliä käyttävien sisäkumeja ja 36 metallipinnaa käyttäen. Pyörän satula on mallia San Marco Concor. Istuinkannatin, ohjainkannatin ja ohjaustanko ovat japanilaisen Sakaen valmistamat. Ohjaustangon leveys on 415&nbsp;mm ja ulottuma 100&nbsp;mm.

Vuosimallin 1982 pääväri oli metallinhohtosininen. *Tekniikan Maailma* -lehden numeron 8/1982 urheilupyörätestissä 610&nbsp;mm kokoinen Kuningaskulkuri painoi 11,2&nbsp;kg ja sen silloinen hinta oli 2&nbsp;590 suomen markkaa. Varusteina paketissa oli pumppu, pulloteline, pullo ja 6&nbsp;mm kuusiokoloavain.

## Lähteet
Emil Hasselblatt

**Emil Alarik Hasselblatt** (3. joulukuuta 1874 Oulu – 24. lokakuuta 1954 Helsinki) oli suomalainen kirjastonhoitaja ja kirjallisuudentutkija.

## Elämäkerta

Hasselblattin vanhemmat olivat hovioikeuden asessori Robert Alarik Hasselblatt ja Emilia Charlotta Sofia Candelin. Hän pääsi ylioppilaaksi 1893 Oulun lyseosta, opiskeli Helsingin yliopistossa ja valmistui filosofian kandidaatiksi ja maisteriksi 1897.

Hasselblatt työskenteli vuodesta 1894 lähtien kirjastovirkailijana Helsingin yliopiston kirjastossa ja viimeksi hän toimi siellä vanhempana alikirjastonhoitajana 1924–1941.

Työskennellessään Helsingin yliopiston kirjastossa Hasselblatt julkaisi vuonna 1914 yhdessä Henning Söderhjelmin ja Olaf Homénin kanssa salanimellä *Tre Herrar* salapoliisiromaanin *Herr Corpwieth gentleman-detektiv: Hans första äventyr framställda av tre herrar*, jonka tapahtumat sijoittuivat yliopiston kirjastoon.

## Yksityiselämä

Emil Hasselblatt oli naimisissa kaksi kertaa:
* 1896–1930 Tyra Sylvia Sivénin (k. 1930) kanssa
* Vuodesta 1932 alikirjastonhoitaja Liv-Iris Roosin kanssa

## Teoksia
### Omalla nimellä
* *Katalog öfver den svenska litteraturen i Finland samt arbeten på främmande språk af finländske författare eller utgifna i Finland 1901–1905*. Skrifter utgivna av Svenska litteratursällskapet i Finland 104. Helsingfors 1912.
* *Dikt och diktare: Studier och kritiker*. Schildt, Helsingfors 1918.
* *Nationalitet och dikt: Språkfrågan i finlandssvensk poesi*. Svenska litteratursällskapet i Finland, Helsingfors 1921.
* *Festskrift tillägnad [[Gunnar Castrén]] den 27 december 1938*. Redaktionskommitté Emil Hasselblatt et al. Skrifter utgivna av Svenska litteratursällskapet i Finland 271. Helsingfors 1938.

### Salanimellä ”Tre Herrar”
”Tre Herrar” oli Emil Hasselblattin, Olaf Hómenin ja Henning Söderhjelmin yhteinen salanimi.
* *Herr Corpwieth: Gentleman-detektiv: Hans första äventyr, framställda av Tre Herrar*. Schildt, Borgå 1914.
* *Herra Corpwieth: Herrasmiessalapoliisi: Hänen ensimmäiset seikkailunsa kolmen herran selostamina sekä neljännen suomenkieliseen asuun saattamina. Kaksoisolennon arvoitus, kirjoittanut Mr. C. ja suomentanut hra H*. Helsingin yliopiston kirjasto 2003.

### Käännöksiä
* Thomas Mann: *Tristan: Noveller.* Schildt, Helsingfors 1918.
* Rudolf Hans Bartsch: *De tolv från Steiermarck: Roman.* Schildt, Helsingfors 1920.
* Rudolf Hans Bartsch: *Bitterljuva kärlekshistorier*. Schildt, Helsingfors 1921.
* Jakob Wassermann: *Vändkretsen*. Schildt, Helsingfors 1922.

## Lähteet
* 
* 
* Kertomuksia Helsingin kortteleista, osa 49: Seepra: Herra Corpwieth ratkaisi kirjaröykkiön arvoituksen.  *Helsingin Sanomat.*
* Uppslagsverket Finland.
Crossfaith

**Crossfaith** on japanilainen trance metal- ja metalcore-yhtye, joka muodostettiin vuonna 2006. Crossfaith yhdistelee raskaita metalcore-soundeja synkkiin ja trance-henkisiin syntetisaattoreihin. Vuonna 2009 Zestone Records julkaisi yhtyeen debyyttialbumin *The Artificial Theory For The Dramatic Beauty*. 2011 yhtye julkaisi albumin *The Dream, The Space*. Yhtye on yksi trance-metalligenren luojista Blood Stain Childin, Project Silencen ja Lost Edenin ohella ja on kehittänyt genreä omalta osaltaan.

## Kokoonpano
*Takemura Kazuki – kitara
*Koie Kenta – laulu 
*Ikegawa Hiroki – bassokitara
*Amano Tatsuya – rummut 
*Tamano Terufumi - kosketinsoittimet, ohjelmointi, taustalaulut

; Groezrock 2013, Belgium

File:13-04-27 Groezrock Crossfaith Kenta Koie 05.jpg|Kenta Koie
File:13-04-27 Groezrock Crossfaith Kazuki Takemura 06.jpg|Kazuki Takemura
File:13-04-27 Groezrock Crossfaith Hiroki Ikegawa 07.jpg|Hiroki Ikegawa
File:13-04-27 Groezrock Crossfaith Terufumi Tamano 02.jpg|Terufumi Tamano
File:13-04-27 Groezrock Crossfaith Tatsuya Amano 02.jpg|Tatsuya Amano


## Diskografia

### Albumit
* *The Artificial Theory For The Dramatic Beauty* (2009)
* *The Dream, The Space* (2011)
* *Apocalyze* (2013)
* *Xeno* (2015)
* *Ex Machina* (2018)
* *AЯK* (2024)

### EPt
* *Blueprint of reconstruction* (2008)
* *Zion* (2012)
* *Freedom* (2017)
* *Wipeout* (2018)
* *Species* (2020)

## Aiheesta muualla

* Yhtyeen myspace
Olaf Homén

**Lars Olaf Homén** (6. toukokuuta 1879 Helsinki – 28. lokakuuta 1949 Turku) oli suomalainen kirjastonhoitaja ja Åbo Akademin kirjallisuuden ja runousopin professori.

## Elämäkerta
Homénin vanhemmat olivat hovioikeudenneuvos, senaattori Lars Homén ja Anna Ulrika Selina Baarman. Hän pääsi ylioppilaaksi 1897 (Nya svenska läroverket i Helsingfors), opiskeli Helsingin yliopistossa ja valmistui filosofian kandidaatiksi ja maisteriksi 1907 sekä lisensiaatiksi 1914 ja väitteli tohtoriksi vuonna 1919.

Homén työskenteli vuodesta 1898 lähtien kirjastovirkailijana Helsingin yliopiston kirjastossa ja viimeksi hän toimi siellä vanhempana amanuenssina 1918–1919. Hän oli Helsingin yliopiston uudemman kirjallisuuden dosenttina 1917–1920 ja toimi Åbo Akademissa ruotsalaisen kirjallisuuden professorina 1919–1921 sekä yleisen kirjallisuuden ja runousopin professorina 1921–1946.

Työskennellessään Helsingin yliopiston kirjastossa Homén julkaisi vuonna 1914 yhdessä Henning Söderhjelmin ja Emil Hasselblattin kanssa salanimellä *Tre Herrar* salapoliisiromaanin *Herr Corpwieth gentleman-detektiv: hans första äventyr framställda av tre herrar*, jonka tapahtumat sijoittuivat yliopiston kirjastoon.

## Teoksia
### Omalla nimellä
* *Anatole France: Ett historiskt utkast*. Konst och kultur 3. Helios, Helsingfors 1906.
* *Studier i fransk klassicism (1630-1665)*, väitöskirja. Helsingfors 1914.
* *De nya författarna*. Frågor för dagen VI. Holger Schildt, Borgå 1915.
* *Från Helsingfors teatrar: Första serien*. Essayer och kritiker 1. Söderström, Helsingfors 1915.
* *Studier i fransk klassicism 2*. Söderström, Helsingfors 1916.
* *I marginalen*. Schidt, Helsingfors 1917.
* *Från Helsingfors teatrar 2*. Essayer och kritiker 6. Söderström, Helsingfors 1918.
* *Från Helsingfors teatrar 3*. Essayer och kritiker 7. Söderström, Helsingfors 1919.
* *[[Gabriel Lagus]]: En minnesteckning*. Holger Schildt, Helsingfors 1919.
* Johan Ludvig Runeberg: *Dikter 1830*, utgivna av Olaf Hómen. Förlaget Bro, Åbo 1942.
* *Poetik*. Genomsedd och utgiven av Erik Ekelund. Helsingfors 1953.

### Salanimellä ”Tre Herrar”
”Tre Herrar” oli Emil Hasselblattin, Olaf Hómenin ja Henning Söderhjelmin yhteinen salanimi.
* *Herr Corpwieth: Gentleman-detektiv: Hans första äventyr, framställda av Tre Herrar*. Schildt, Borgå 1914.
* *Herra Corpwieth: Herrasmiessalapoliisi: Hänen ensimmäiset seikkailunsa kolmen herran selostamina sekä neljännen suomenkieliseen asuun saattamina. Kaksoisolennon arvoitus, kirjoittanut Mr. C. ja suomentanut hra H*. Helsingin yliopiston kirjasto 2003.

### Käännöksiä
* *Kalevala: Förkortad svensk upplaga*. Utgiven av Olaf Hómen. Förlaget Bro, Åbo 1944, 1945, 1947.
* Arnold Bennett: *Mr. Richard Redgrave, M. A.* Moderna detektivromaner 1. Schildt, Helsingfors 1914.

## Palkinnot
* SLS:s sällskapets pris 1945

## Lähteet
* 
* 
* 
* Kertomuksia Helsingin kortteleista, osa 49: Seepra: Herra Corpwieth ratkaisi kirjaröykkiön arvoituksen.  *Helsingin Sanomat.*
Arthur Baar

**Arthur Baar** (31. maaliskuuta 1890 Wien, Itävalta – 1984 Sveitsi) oli itävaltalainen jalkapallovaikuttaja. Suurimman osan urastaan hän vaikutti wieniläisessä Hakoah Wienissä, jossa toimi jalkapallojaoston johtajana () vuosina 1911–28. Hän toimi myös Hakoahin valmentajana 1925–28. Hän aloitti uransa Akademischer Sportclubissa, jonka perusti 1908. Sieltä hän siirtyi 1911 Hakoahiin, viden joukkueensa juutalaiset jalkapalloilijat Hakoahiin. Vuodesta 1927 vuoteen 1938 hän toimi Hakoahin varapresidenttinä. Anschlussin jälkeen hän siirtyi Palestiinaan. Hän toimi myös Palestiinan jalkapallomaajoukkueen johtajana vuosina 1945–48 ja Israelin jalkapallomaajoukkueen johtajana 1948–54.

## Lähteet
*

### Viitteet
Suomen Sanomat

**Suomen Sanomat** voi tarkoittaa seuraavia lehtiä:

* *Suomen Sanomat*, *[[Finljandskaja gazeta]]n* Helsingissä vuosina 1900–1904 ilmestynyt viikkolehti
* *[[Suomen Pienviljelijä|Suomen Sanomat]]*, Eino Yliruusin pienviljelijäpuolueen lehdet vuosina 1935–1936 ja 1945.
Alvar Törnudd

**Alvar Saladin [[Törnudd]]** (23. lokakuuta 1866 Viipuri – 23. helmikuuta 1943 Helsinki) oli suomalainen filosofian tohtori, kirjallisuuden tutkija ja pankinjohtaja.

Törnuddin vanhemmat olivat insinööri Gustaf Törnudd ja Fanny Serenius. Hän pääsi ylioppilaaksi Viipurin lyseosta 1885 ja opiskeli Helsingin yliopistossa valmistuen filosofian kandidaatiksi ja maisteriksi 1890 sekä lisensiaatiksi ja tohtoriksi 1898.

Törnudd väitteli tohtoriksi kirjallisuuden alalta ja oli 1900-luvun alussa mukana Euterpe-ryhmän toiminnassa. Hän sai 1901 sakkoja luettuaan laittomia asevelvollisuuskutsuntoja vastustaneen julistuksen Ruokolahden kirkossa.

Törnudd toimi 25 vuotta Pohjoismaiden Osakepankin konttorin johtajana Imatralla ja hän työskenteli myös kolmen vuoden ajan Pohjoismaiden Yhdyspankin pääkonttorissa Helsingissä.

## Teoksia
* *Quelques feuilles d’un manuscrit inédit de Sénancour*. Mémoires de la Société néophilologique de Helsinki. Helsingfors 1897
* *[[Etienne Pivert de Sénancour]] : en literaturhistorisk studie : akademisk afhandling*, väitöskirja. Helsingfors 1898

## Lähteet
* 
* 
* Martin Gardberg : Släkten Serenius
Finljandskaja gazeta

**Finljandskaja gazeta** () oli Helsingissä vuosina 1900–1917 ilmestynyt venäjänkielinen sanomalehti. Se oli autonomian ajan ainoa pitkäikäinen Suomessa ilmestynyt venäläinen sanomalehti.

Kenraalikuvernööri Bobrikov perusti *Finljandskaja gazetan* Venäjän hallituksen äänenkannattajaksi Suomen suuriruhtinaskunnassa. Sen tavoitteena oli edistää Suomen hallinnollista liittämistä Venäjään sekä suomalaisten ja venäläisten kansallista lähentymistä. Lehti rahoitettiin valtion ja kenraalikuvernöörin avustuksilla sekä virallisilla ilmoituksilla, jotka suomen- ja ruotsinkielisen virallisen lehden lisäksi oli pakko julkaista myös venäjänkielisessä lehdessä.

Alkuvaiheessa *Finljandskaja gazeta* oli innokas propagandalehti, mutta vuoden 1905 suurlakon jälkeen sen tilaajamäärä ja merkitys romahti. Vähitellen siitä tuli ”elävä ruumis”, joka levisi vain osalle Suomessa asuvista venäläisistä. Lehden ilmestyminen lakkasi helmikuun vallankumouksen jälkeen.

*Finljandskaja gazetan* julkaisijana toimi kenraalikuvernöörin kanslia. Se ilmestyi aluksi kolmesti, vuodesta 1901 lähtien neljästi, vuonna 1913 viidesti ja vuodesta 1914 kuudesti viikossa. Lehden levikki oli suurimmillaan 1&nbsp;180 kappaletta vuonna 1904. Lisäksi sitä jaettiin vapaakappaleina virkamiehille. Vuoteen 1904 saakka sen rinnalla ilmestyi myös suomenkielinen viikkolehti *Suomen Sanomat*. 

## Päätoimittajat
*Ivan Baženov (1901–1908)
*Vladimir Lebedev (1907–1911)
* V. Semjonov (1911)
*B. V. Dobryšin (1911)
*Ja. M. Grosman (1911, 1913, 1914)
* Aleksandr Jefimov (1911–1913)
* V. P. Krohin (1913–1914)
* Nikolai Roždestvenski (1914–1916)
* B. V. Starkov (1914)
* A. A. Bašmakov (1914–1915) 
*P. Šveikovski (1915–1916).

## Lähteet

## Aiheesta muualla
* ''Finljandskaja gazeta'' digitoituna Kansalliskirjastossa
Svenska Österbotten

**Svenska Österbotten** (vuosina 1894–1895 **Gamlakarleby Tidning**) oli Kokkolassa vuosina 1894–1898 ilmestynyt ruotsinkielinen sanomalehti.

*Svenska Österbotten* perustettiin ruotsinmielisen ''Norra Postenin'' kilpailijaksi. Kielikysymyksessä se oli maltillinen ja pyrki ensi sijassa toimimaan paikallisena uutislehtenä ja edistämään kansansivistyksen asiaa. Kansanlehtien tapaan suurin osa aineistosta painettiin fraktuurakirjasimilla. Vuonna 1898 lehti joutui taloudellisiin vaikeuksiin ja lakkasi ilmestymästä uuden *[[Österbottningen]]*-lehden kilpailun takia.

Kahdesti viikossa ilmestyneen lehden levikki oli 1250 kappaletta vuonna 1896. Vastaavina toimittajina työskentelivät F.A. Hellström (1894–1895) ja August Jakobsson (1895–1897).

## Lähteet

## Aiheesta muualla
* ''Gamlakarleby Tidning'' digitoituna Kansalliskirjastossa
* ''Svenska Österbotten'' digitoituna Kansalliskirjastossa
Tidningar ifrån Helsingfors

**Tidningar ifrån Helsingfors** oli Helsingissä vuosina 1829–1831 ilmestynyt ruotsinkielinen sanomalehti.

Kirjanpainaja J. C. Frenckellin julkaisema sekalaista ainesta sisältänyt *Tidningar ifrån Helsingfors* kärsi tappion kilpailussa ''Helsingfors Tidningarin'' kanssa, ja se lopetettiin kannattamattomana. Kahdesti viikossa ilmestyneen lehden postilevikki oli suurimmillaan 247 kappaletta vuonna 1829.  Toimittajana työskenteli Axel Gabriel Sjöström.
## Lähteet

## Aiheesta muualla
* Tidningar ifrån Helsingfors Historiallisessa sanomalehtikirjastossa
Pakanuus ja kristinoppi

**Pakanuus ja kristinoppi: Tutkielma vertailevan uskontotieteen alalta** () on Rafael Karstenin vuonna 1910 ilmestynyt kirja. Teoksessa Karsten pyrki osoittamaan kristinuskon ja Vähä-Aasian ”pakanallisten” uskontojen läheisen sukulaisuuden.

Karsten arvosteli myös kristillistä moraalia. Karstenin mukaan yliluonnollinen todellisuuskäsitys yhdistettynä henkiseen suvaitsemattomuuteen teki keskiajalla mahdolliseksi vääräuskoisten vainot. Luterilaisessa reformaatiossa tilanne muuttui vain siten, että ”erehtymättömän kirkon sijaan saatiin erehtymätön kirja”. Teologiasta tuli ”puutteellisten poliisilaitosten täydentäjä”. Valtiokirkko oli Karstenille alistamisen tunnus, joka ”tukahduttaa kaikkia itsenäisen ajattelemisen ilmauksia”.

## Lähteet
Politiken (Turku)

**Politiken** oli Turussa vuonna 1907 ilmestynyt ruotsinkielinen sanomalehti.

Lehden perusti työväenliikettä lähellä ollut koulu- ja lehtimies Anton Karsten. Linjaltaan *Politiken* oli radikaali ja uudistusmielinen. Puoluejako ei sen mukaan voinut perustua pelkkään äidinkieleen. Kuusi kertaa viikossa ilmestynyt lehti lopetettiin pian taloudellisesti kannattamattomana. Sen kokemuksia hyödynsi ruotsinkielinen työväenlehti *[[Arbetet]]*.

## Lähteet

## Aiheesta muualla
* Politiken Historiallisessa sanomalehtikirjastossa
Heikki Reenpää

**Heikki Reenpää** (vuoteen 1935 **Renqvist** (19. tammikuuta 1896 Helsinki – 3. toukokuuta 1959) oli suomalainen kirjankustantaja ja professori. Hän oli kustannusosakeyhtiö Otavan apulaisjohtaja vuosina 1928–1938, toimitusjohtaja 1938–1956 ja johtokunnan puheenjohtana vuonna 1959. Reenpää sai professorin arvonimen vuonna 1956.

Reenpään isä oli Alvar Renqvist, hänen puolisonsa Karin o.s. Sylvin, ja hänen poikansa oli kirjankustantaja Heikki A. Reenpää.
__NOTOC__
## Lähteet
* 

### Viitteet

## Kirjallisuutta
*
Valkoinen tiikeri (kirja)

**Valkoinen tiikeri** () on intialaisen Aravind Adigan vuonna 2008 ilmestynyt esikoisromaani. Se voitti vuoden 2008 Booker-palkinnon. Romaani ilmestyi suomeksi 2009 Tarja Tevan suomentamana. Suomenkielisen laitoksen kustansi BTJ.

Kirja kertoo kahdesta erilaisesta Intiasta ja heijastelee eroja kehittyneen ja kaupungistuneen Intian sekä köyhän maaseudun välillä.

## Lähteet
Polecats Are Go!

**Polecats Are Go!** on uuden aallon rockabilly-yhtye Polecatsin esikoisalbumi vuodelta 1981. Levy-yhtiö on Mercury Records ja taustalla on Phonogram Ltd.

Levyn on tuottanut Dave Edmunds, joka oli tuottamassa myös hieman aikaisemmin ilmestynyttä Stray Catsin esikoisalbumia. Kappaleen "Marie Celeste" on kuitenkin tuottanut Tony Visconti. Kappale lienee yhtyeen tunnusmelodia, sillä sanoituksessa mainitaan yhtye nimeltä. Albumilla äänittäjänä on toiminut Aldo Bocca.

Albumin ilmestyessä yhtye oli ollut toiminnassa noin kolme vuotta. Aikaisemmin yhtyeeltä oli ilmestynyt single *Rockabilly Guy* Nervous-merkillä. Kappaleesta on uusi ja erityylinen versio tällä levyllä. Tältä albumilta on myös julkaistu hittisinglenä versio David Bowien kappaleesta "John, I'm Only Dancing". Muista kappaleista voisi mainita Dale Hawkins -klassikon "Little Pig" ja kappaleen "Big Green Car", josta The Zantees oli julkaissut oman versionsa vuotta aikaisemmalla albumillaan Out for Kicks.

Levykannen on suunnitellut Malcolm Garrett ASSORTED iMaGes -yhtiöstä.

Kiitoksissa on mainittu muun muassa Barry Murfet, Roger Ames sekä Robin Scott tämän kontrabassosta.

LP-levyjä on valmistettu Suomessa ja kannen on tällöin tehnyt Helsingin Paino Oy.

## Kappaleet

 Sivu 1 

# "How High the Moon" (Lewis / Hamilton)
# "Red, Ready, Amber" (Worman / Bloomberg)
# "Don’t Cry Baby" (Boorer)
# "Marie Celeste" (Worman / Bloomberg / Boorer / Rooney)
# "Black Magic" (Miller / Trahan)
# "Don’t Push" (Deal / Sixman)
# "We Say Yeah!" (Marvin / Welch)

::Julkaisijat ovat 1. Chappell Music Ltd.; 4. Nervous Music; 6. Rockin Music; 7. EMI Film & Theatre Music Ltd. / EMI Music; 2., 3., 5. Copyright Control.

 Sivu 2 

# "Little Pig" (Mathis / Kilgore)
# "Running Back" (Boorer)
# "Big Green Car" (Allen / Howard / Boladian)
# "Rockabilly Guy" (Bloomberg)
# "Baby Doll" (Boorer / Rooney)
# "All Night Long" (Rooney)
# "John, I'm Only Dancing" (Bowie)

::Julkaisijat ovat: 1. Tristan Music Ltd.; 3. Burlington Music Ltd.; 4. Nervous Music; 6. BTW Music MCPS; 7. Mainman / Crysalis / Bewley Bros Ltd.; 2., 5. Copyright Control.

Vaihtoehtoisina kappaleiden niminä on käytetty muotoja "We Say Yeah" sekä "John I'm Only Dancing".

## Polecats

* Boz Boorer – soolokitara, laulu, piano, saksofoni
* Neil Rooney – rummut, taustalaulu
* Tim Worman– laulusolisti, kitara
* Phil Blomberg – pystybasso, laulu

Levykannen kuvassa yhtyeen jäsenet ovat tässä järjestyksessä vasemmalta oikealle.

## Lähteet

* LP-levy *Polecats Are Go!* (Mercury 6359 057, 1981)

*
Norra Posten

**Norra Posten** oli Uudessakaarlepyyssä ja Kokkolassa vuosina 1883–1898 ilmestynyt ruotsinkielinen sanomalehti.

Ruotsinmielinen *Norra Posten* perustettiin fennomaanisen ''Mellersta Österbottenin'' korvaajaksi. Vuoden 1884 alussa se siirtyi Uudestakaarlepyystä Kokkolaan. 1880-luvulla *Norra Posten* oli yksi kiivaimmista svekomaanilehdistä, mutta myöhemmin sen linja laimeni ja muuttui enemmän paikalliseksi. Kokkolan ulkopuolella lehti kärsi ''Svenska Österbottenin'' kilpailusta. Vuonna 1898 sen seuraajaksi perustettiin *[[Österbottningen]]*.

Aluksi kerran ja vuodesta 1887 lähtien kahdesti viikossa ilmestyneen lehden levikki oli 550 kappaletta vuonna 1885. 

## Päätoimittajina
*K. E. Wichman (1883),
*Max Strömberg (1883–1884), 
*Johan Isak Kloström (1884–1889), 
*Johan Björkman (1890–1892), 
*A.F. Hellström (1892–1893), 
*Eliel Rajander (1894–1895),
*Sigurd Roos (1896–1897) 
*Karl Alexander Björklund (1897–1898).

## Lähteet

## Aiheesta muualla
* ''Norra Posten'' digitoituna kansalliskirjastossa
Axel Cedercreutz (professori)

**Axel Carl Magnus Cedercreutz** (31. maaliskuuta 1873 Turku – 2. lokakuuta 1946 Helsinki) oli suomalainen lääkäri ja Helsingin yliopiston professori.

## Elämä
Cedercreutzin vanhemmat olivat tilanomistaja, sääntöperinnönhaltija eli fideikomissaari, vapaaherra Axel Fredrik Nikolaus Cedercreutz ja Johanna Lovisa (Louise) Mariana Björkenheim (1848–1921) Vuojoen kartanosta Eurajoelta. Hänellä oli kolme veljeä, Gustaf, Edvard ja Emil sekä sisar Karin Emilia.

Hän pääsi ylioppilaaksi 1891 ja opiskeli Helsingin yliopistossa, valmistui filosofian kandidaatiksi ja maisteriksi vuonna 1894 sekä lääketieteen kandidaatiksi vuonna 1896, lääketieteen lisensiaatiksi vuonna 1900 ja lääketieteen ja kirurgian tohtoriksi vuonna 1902.

Cedercreutz toimi Helsingin yliopiston ihotautiopin dosenttina vuosina 1908–1919 sekä syfilidologian ja ihotautien ylimääräisenä professorina vuosina 1919–1940. Cedercreutz julkaisi 1910-luvulla ensimmäisiä suomalaisia allergisia sairauksia käsitelleitä kirjoituksia. 

Hänet tunnettiin nimellä "Kuppaparoni" hänen syfiliksen hoidossa tekemänsä työn ansiosta. Hänen kaudellaan ihotautipotilaitten määrä oli ensimmäistä kertaa suurempi kuin sukupuolitautien potilasmäärä. Hänen veljensä oli kuvanveistäjä Emil Cedercreutz, jonka hevosveistos *Äidinrakkaus* vuodelta 1928 on entisen Iho- ja sukupuolitautien klinikan "Vanhan klinikan" edessä Varsapuistossa Unioninkadulla.

Axel Cedercreutz oli naimisissa vuodesta 1904 Ingrid Bergrothin kanssa.

## Galleria

Photograph of Axel Carl Magnus Cedercreutz with his wife Ingrid and granddaughter Isabella at Köyliönkartano.jpg|Köyliönkartanolla vaimonsa Ingridin ja lapsenlapsen Isabellan kanssa 1930-luvulla


## Lähteet
* 
* Helsingin yliopiston opettaja- ja virkamiesluettelo 1918–2000 : Lääketieteellinen tiedekunta

### Viitteet
Willy Halpern

**Wilhelm ”Willy” Halpern** (16. kesäkuuta 1893 Wien, Itävalta – tammikuu 1976 Queens, New York, Yhdysvallat) oli itävaltalainen jalkapallomaalivahti. Hän pelasi suurimman osan urastaan Hakoah Wienissä, mutta ennen siirtymistään Hakoahiin hän pelasi SK Neugrönschl Wienissä ja SC Romania Wienissä. Hän oli Hakoahin ensimmäinen maajoukkuepelaaja hänen pelattuaan kolme ottelua Itävallan maajoukkueessa 1917–18. Hän oli voittamassa Itävallan mestaruutta 1925.

## Lähteet
*

### Viitteet
Skitsotyyppinen häiriö

**Skitsotyyppinen häiriö** tai **skitsotyyppinen persoonallisuus** (skitsotypaalinen häiriö; psykoosipiirteinen persoonallisuus, ICD-10-luokituksessa F21) on psykiatrian alaan kuuluva diagnoosi, joka tarkoittaa persoonallisuushäiriön ja skitsofreenisen psykoosin välimuotoa. Skitsotyyppinen persoonallisuus kuuluu osana ns. skitsofrenian kirjoon ja luokitellaan nykyisin psykoosiryhmään. Sosiaalinen eristäytyminen, outo käytös ja ajattelu sekä epätavanomaiset uskomukset ovat tyypillisiä, samoin kuin kylmä, asiaton tai outo käyttäytyminen (esimerkiksi vainoharhat). Myös pakkomielteet ja ajatusten sekä havaintojen häiriöt ovat tyypillisiä. Psykoottisia oireita sen sijaan esiintyy korkeintaan väliaikaisesti ja ohimenevästi.

## Oireet
Henkilöllä esiintyy diagnoosin edellyttämä määrä seuraavia oireita. Diagnoosin edellytykset voivat vaihdella sen mukaan, käytetäänkö ICD-10-tautiluokitusta vai DSM-IV:tä:
* käyttäytyminen kylmästi ja asiattomasti
* kyvyttömyys nauttia
* outo käytös
* taipumus sosiaaliseen vetäytymiseen
* vainoharhaiset ajatukset, jotka eivät ole  kuitenkaan varsinaisia harhaluuloja
* kokee toisten ihmisten ilmeiden ja eleiden viittaavan häneen (suhteuttamisharha)
* depersonalisaatio eli itsensä kokeminen vieraaksi
* derealisaatio ulkomaailman vieraaksi kokeminen
* pakkomielteet
* ajatus- ja havaintohäiriöt
* satunnaisia, ohimeneviä psykoottisia jaksoja, joihin liittyy selviä aistiharhoja
* kuulo- ja näköharhoja (esiintyvät yleensä ilman ulkoisia yllykkeitä)

Diagnoosin erottaa varsinaisesta skitsofreniasta ensisijaisesti se, että sen diagnosointiin tarvitaan enintään kuukauden sairastumisjakso, kun taas skitsofreniaan vähintään kuuden kuukauden. Noin kaksi kolmasosaa tapauksista kehittyy skitsofreniaksi.
## Lähteet
Morgonbladet (1871–1884)

**Morgonbladet** oli Helsingissä vuosina 1871–1884 ilmestynyt ruotsinkielinen sanomalehti.

*Morgonbladet* perustettiin yrjökoskislaisten nuorfennomaanien äänenkannattajaksi. Sen nimellä haluttiin korostaa yhteyttä ''Helsingfors Morgonbladin'' ja aikaisemman ''Morgonbladetin'' perinteisiin. Kielikysymyksessä lehti vaati suomen ja ruotsin yhdenvertaisuutta. Taloudellisesti kannattamattomana se pysyi pystyssä vain suomalaisen puolueen ja päätoimittaja August Hagmanin tuella. Vuonna 1884 sen jatkajaksi perustettiin suomenmielinen ''Finland''.

Kuusi kertaa viikossa ilmestyneen lehden levikki oli suurimmillaan 1450 kappaletta vuonna 1876. 

## Päätoimittajat

*Ernst Albert Forssell (1872–1873)

*August Hagman (1874–1876 ja 1878–1884)
*Kaarle Forsman (1877) 
*Kaarlo Castrén (1884).

## Lähteet

## Aiheesta muualla
* Morgonbladet Historiallisessa sanomalehtikirjastossa
Mellersta Österbotten

**Mellersta Österbotten** oli Uudessakaarlepyyssä vuosina 1881–1882 ilmestynyt ruotsinkielinen sanomalehti.

Lehden julkaisija oli Vaasasta kirjapainon ostanut lukkari W.J. Nessler. Toimittajana työskenteli pastori Johannes Bäck. Kerran viikossa ilmestynyt *Mellersta Österbotten* ilmoitti olevansa etupäässä kirkollisia asioita käsittelevä Uudenkaarlepyyn, Pietarsaaren ja Kokkolan paikallislehti. Kielikysymyksessä se oli maltillisen suomenmielinen. Lehti osoittautui pian kannattamattomaksi, ja uusi kustantaja alkoi julkaista sen tilalla ruotsinmielistä ''Norra Postenia''.

## Lähteet

## Aiheesta muualla
* Mellersta Österbotten Historiallisessa sanomalehtikirjastossa
Evelyn Marsden

**Evelyn Marsden** (myöhemmin **Evelyn James**; 15. lokakuuta 1883 Stockyard Creek, Etelä-Australia – 30. elokuuta 1938 Sydney, Uusi Etelä-Wales, Australia) oli ainoa RMS Titanicilla mukana ollut australialainen nainen, joka selviytyi onnettomuudesta. Marsden toimi laivalla stuerttina ja hoitajana ensimmäisen luokan matkustajille. Hän pelastui yhdessä Mary Sloanin kanssa pelastusveneeseen 16. Myöhemmin Sloan lähetti siskolleen kirjeen, jossa hän kertoi, että hänet ja Marsden vietiin tri Simpsonin huoneeseen juomaan viskiä ja vettä onnettomuuden aikana. Tämän jälkeen tri Simpson kiirehti pois eikä häntä nähty tämän jälkeen. Myös Marsdenin eno George Robinson oli mukana laivalla. 

Marsden työskenteli myös RMS Olympicillä ennen kuin hän siirtyi Titanicille. Onnettomuuden jälkeen Marsden palasi kotiinsa Australiaan. Marsden meni myöhemmin naimisiin tohtori William Abel Jamesin kanssa ja he muuttivat Wallaroohon, jossa asuivat 15 kuukautta ennen kuin muuttivat Bondiin, Sydneyyn. Evelyn kuoli 30. elokuuta 1938 ja hänen miehensä viikkoa myöhemmin. Heidät haudattiin Waverley Cemeterylle Sydneyyn. Heidän hautansa pysyi merkitsemättömänä vuoteen 2000 saakka, kunnes hautakivi siirrettiin heidän hautansa kohdalle 5. lokakuuta.

## Lähteet
Mac Miller

**Malcolm James McCormick** (19. tammikuuta 1992 Pittsburgh, Pennsylvania, Yhdysvallat – 7. syyskuuta 2018 Los Angeles, Kalifornia, Yhdysvallat) taiteilijanimeltään **Mac Miller**, oli yhdysvaltalainen rap-artisti.

## Elämäkerta
Malcolm McCormick syntyi 19. tammikuuta 1992 juutalaiseen perheeseen Pittsburghissa Pennsylvaniassa Yhdysvalloissa. Opiskeltuaan vuoden Taylor Allderdice High Schoolissa hän päätti keskittyä hip hop -uraansa. Hän oli jo aiemmin ollut kiinnostunut hip hopista. Räppäyksen lisäksi Miller osasi soittaa pianoa, kitaraa ja rumpuja. 

Ennen soolouraansa Miller kuului rap-ryhmään nimeltä *The Ill Spoken* Pittsburghista kotoisin olevan räppärin, *Beedien,* kanssa. Täytettyään 18 vuotta Miller allekirjoitti sopimuksen *Rostrum Recordsin* kanssa ja julkaisi mixtape-debyyttialbuminsa nimeltä *K.I.D.S.* elokuussa 2010. Hän kertoi ihailevansa mm. Big L:ää, Lauryn Hilliä, The Beastie Boysia ja OutKastia. Millerin debyyttialbumi *Blue Slide Park* julkaistiin 8. marraskuuta 2011, jota myytiin ensimmäisen viikon aikana 144&nbsp;000 kappaletta.

Miller löydettiin kuolleena 7. syyskuuta 2018 kotoaan San Fernando Valleyssa.  Kuolinsyy oli huumeiden yliannostus. Hän oli ennen kuolemaansa käyttänyt kokaiinia, fentanyyliä ja alkoholia.

## Diskografia
### Albumit
**Blue Slide Park* (2011)
**Watching Movies with the Sound Off* (2013)
**GO:OD AM* (2015)
**The Divine Feminine* (2016)
**Swimming* (2018)
**Circles* (2020)
**Balloonerism* (2025)

### Mixtapet
**But My Mackin' Aint Easy* (2007)
**How High: The Mixtape* (2008)
**The Jukebox: Prelude to Class Clown* (2009)
**The High Life* (2009)
**K.I.D.S.* (2010)
**Best Day Ever* (2011)
**I Love Life, Thank You* (2011)
**Macadelic* (2012)
**Run on sentences* (2013)
**Delusional Thomas* (2013)
**Faces* (2014)
**Run on sentences volume 2* (2015)

### EP:t
**On and On and Beyond* (2011)

## Lähteet

## Aiheesta muualla

* Viralliset sivut
Xecutioner’s Return

__NOTOC__
**Xecutioner’s Return** on amerikkalaisen death metal -yhtyeen Obituaryn seitsemäs studioalbumi, joka julkaistiin 27. elokuuta 2007. Albumin nimi on johdettu Obituaryn alkuperäisestä bändin nimestä joka oli *Xecutioner*. Se oli myös ensimmäinen albumi sitten *[[Cause of Death]]* -albumin joka levytettiin ilman kitaristi Allen Westiä.

## Kappaleet
# 
# 
# 
# 
# 
# 
# 
# 
# 
# 
# 

## Kokoonpano
* John Tardy – laulu
* Ralph Santolla – soolokitara
* Trevor Peres – rytmikitara
* Frank Watkins – basso
* Donald Tardy – rummut

## Arvostelut
* About.com: 
* AllMusic: 
* Blabbermouth: 
* Desibeli.net: 
* Imperiumi: 7½/10
* Soundi: 

## Lähteet

## Aiheesta muualla
* ''Xecutioner’s Return'' discogs.com-sivustolla 
*
Hannes Volotinen

**Johannes (Hannes) Volotinen** (15. elokuuta 1911 Ilomantsi – 20. toukokuuta 1980 Joensuu) oli suomalainen agrologi, maatalousaineiden opettaja ja vuosina 1970–1975 kansanedustaja, ensin Suomen Maaseudun Puolueen (SMP) ja vuodesta 1972 Suomen Kansan Yhtenäisyyden Puolueen (SKYP) eduskuntaryhmässä.

Volotinen valmistui agrologiksi Kurkijoen maatalousopistosta vuonna 1936 ja toimi Laatokan Karjalan maanviljelysseuran rajaseutukonsulenttina 1937–1939, Verkkoteollisuus oy:n Vaasan konttorin päällikkönä 1945, Pohjois-Karjalan maanviljelysseuran asutustoimikunnan raivausteknikkona ja asutusneuvojana 1946–1954. Sen jälkeen hänestä tuli maatalousaineiden va. opettaja, ensin Enoon ja Kiteelle 1955–1958, sitten vakituinen Kiteen kansalaiskouluun vuodesta 1960. Asutus- ja maatilatalousliiton piirisihteerinä hän työskenteli vuodesta 1962. SKYP:n puoluesihteeri Volotinen oli vuosina 1979–1980.

## Lähteet
*